ایران-دا نوامبرین 30-دان 230 مکتبده 5 میندن چوخ اؤیرنجی‌نین زهرلندیگی بیلدیریلیب.
ایران‌لی اؤیرنجی‌ خبر آژانسی‌نین (ایسنا) معلوماتینا گؤره، ایران مجلیسی‌نین زهرلنمه حال‌لاری‌نین آراشدیریلماسی کمیسیونونون عضوو محمد حسن آصفری بیلدیریب کی، کوتلوی زهرلنمه حال‌لارینا دایر دونن کشفیات، ایچ ایشلر، تحصیل، ساغلیق ناظیرلیک‌لریله اینقیلاب کئشیکچی‌لری و پولیس تشکیلاتی نوماینده‌لری‌نین ایشتیراکی ایله ایجلاس کئچیریلیب.
ایجلاسدا تقدیم اولونان راپورلارا توخونان آصفری 30 نوامبر 2022-جی ایلدن بری 25 ایالت‌ده‌کی 230 مکتبده 5 میندن چوخ اوغلان و قیز اؤیرنجی‌نین زهرلندیگینی آچیقلاییب.
زهرلنمه‌نین سببینی معین ائتمک اوچون موختلیف تست‌لر آپاریلدیغینی بیلدیرن ایران رسمی‌سی زهرین نوعو و یا منبعینی معین ائتمک مومکون اولمادیغینی و آراشدیرما‌لارین داوام ائتدیگینی بیلدیریب.
آسفئری قئید ائدیب کی، تصدیق اولونمایان معلوماتا گؤره، بعضی یئرلرده چوروک میوه قوخوسونا بنزر گاز ائمیسسیاسی‌نین اولدوغو باره‌ده ایفاده‌لر وار.
آراشدیرما کمیسیونونون عضوو آصفری علاوه ائدیب کی، ساغلیق ناظیرلیگی حادثه‌نی جدی شکیلده ایزلییر و ناظیرلیک‌دن نتیجه گؤزلنیلیر.
خاطیرلاداق کی، ایران-دا 2022-جی ایل نوامبرین 30-دان اعتباراً مکتب‌لرده کوتلوی زهرلنمه حال‌لاری دقت چکیر.
سببی هله دقیق آچیقلانمایان زهرلنمه حال‌لاری ایله باغلی رسمی‌لر "مکتب‌لرده ایستیفاده ائدیلن زهرین ترکیبینده ن2 (دیازوت) گازینین اولدوغو معین ائدیلیب" دئیه آچیقلاما وئریب.
رژیم علیهدارلاری‌نین ادعا‌لارینا گؤره، ایران رهبرلیگی داخیلینده قادین‌لارین رهبرلیک ائتدیگی مهسا امینی نوماییش‌لری‌نین قیساسینی آلماق ایسته‌ین بعضی رادیکال قروپ‌لار وار.
تهران رهبرلگینه یاخین منبع‌لر ایسه، حادثه‌نین آرخاسیندا خالقی رهبرلیگه قارشی قیزیش‌دیرماق مقصدی داشییان رژیم علیهداری عنصورلارین دایاندیغینی ادعا ائدیر.
